Public procurement notice: Contract Notice
Published: 2021-03-17
Buyer: NÖF Nemzeti Örökségvédelmi Fejlesztési Nonprofit Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45212314 | 45212354
Submission deadline: 2021-04-23
Award criteria: The most economic tender

Technical requirements: „A füzérradványi Károlyi-kastélyhoz tartozó villák helyreállításának I. üteme, a kapcsolódó építés-kivitelezési munkák megvalósítása”
— V. villaépület teljes helyreállítása megvalósul (homlokzat és tetőfelújítás, utólagos vízszigetelés, villámvédelem, épületgépészet, elektromos, belsőépítészet, berendezés stb.)
— VI. villaépület állagmegóvása valósul meg (homlokzat és tetőfelújítás, utólagos vízszigetelés, villámvédelem)
— VII. villaépület állagmegóvása valósul meg (homlokzat és tetőfelújítás, utólagos vízszigetelés, villámvédelem)
A villaépületek külső megjelenése az eredeti állapotnak megfelelően kerül helyreállításra. A V. és VI. épület befalazott tornácának kibontása és a VII. épület elbontott verandájának újjáépítése megtörténik. Megtörténik az épületek teljes homlokzatának helyreállítása. Minden épületnél elkészül az utólagos talajnedvesség elleni szigetelés, valamint helyreállításra kerül a tetőszerkezet és új tetőfedés készül. A funkciónak megfelelően a közművek korszerűsítése is megvalósul. Az V. épület külső nyílászáróinak felújítása vagy cseréje megvalósul. valamint gépészeti, erős- és gyengeáramú rendszereinek kiépítése, belső berendezése. Az épületek szálláshelyként, az eredeti funkcióval azonos funkcióban kerülnek majd hasznosításra.
Restaurálási munkák: A festőrestaurátor által kerül konzerválásra, helyreállításra pl. az V. villaépület „ugró szarvasokat”, valamint a VI. villaépület „vadászokat” ábrázoló homlokzati sgraffitoja. Archív fotók alapján pedig kőrestaurátor által kerül rekonstruálásra a VII. villaépület homlokzatán visszaépítendő Károlyi családi címer.
Kert helyreállítási munkák: Magában foglalja bontási, irtási munkákat, burkolt és növénnyel fedett felületek helyreállítását, felszíni vízelvezetési és tereprendezési beavatkozásokat. III., IV., IX., V., VI., VII. villaépület közvetlen környezete kutatások és történeti források alapján kerül helyreállításra. A villaépületek mellett 14 db parkoló hely kerül kialakításra. A meglévő kőkerítés szerkezeti helyreállítása, újra fúgázása; valamint a további kerítésszakasz bontása és új előregyártott acélbordás kerítés építése is megtörténik.
Ajánlatkérő felhívja a figyelmet a 321/2015. (X.30) Korm. rendelet 46. § (3) bekezdésében foglaltakra.
Ajánlatkérő az opciós tételek tekintetében lehívási jogát a kivitelezési szerződés megkötését követő 5 hónapon belül jogosult gyakorolni. Ajánlattevő a lehívás tárgyát meghatározott Opciós feladatokat Alapmennyiségre vonatkozó teljesítési határidőig köteles teljesíteni. Ajánlatkérő nem köteles az Opciós feladatok részben, részletekben vagy egészben történő megrendelésére, arra nem kötelezhető.
Megvalósul a VI. villaépület külső nyílászáróinak felújítása vagy cseréje, valamint gépészeti, erős- és gyengeáramú rendszereinek kiépítése, belső berendezése.
Megvalósul a VI. villaépület belső berendezése, a szükséges konyha és szállodatechnológiai berendezések.
A portaépület teljes helyreállítása megtörténik. Elkészül az épület teljes homlokzatának helyreállítása, valamint helyreállításra kerül a tetőszerkezet és új tetőfedés készül. A funkciónak megfelelően a közművek korszerűsítése is megvalósul. A külső nyílászáróinak felújítása vagy cseréje megvalósul. valamint gépészeti, erős- és gyengeáramú rendszereinek kiépítése, belső berendezése. Az épület közvetlen környezetének rendezése is megtörténik. Az épület továbbra is portaként kerül majd hasznosításra.
Ajánlatkérő felhívja a figyelmet a 321/2015. (X.30) Korm. rendelet 46. § (3) bekezdésében foglaltakra.
Az Ajánlatkérő nem biztosít részajánlat-tételei lehetőséget, az alábbi tekintettel arra, hogy a közbeszerzés tárgyát képező építési beruházás komplexitása, elektromos és épületgépészeti munkái, műemlék elhelyezkedése és műemléki környezet által biztosított korlátozott organizációs lehetőség műszaki-szakmai szempontból nem biztosítja részekre történő ajánlattétel lehetőségét. Egyes részek sikertelen vagy eredménytelen zárása jelentősen veszélyeztetné projekt megvalósítás ütemezését.
Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdése szerinti kizáró ok hatálya alá tartozik, továbbá ajánlatkérőnek ki kell zárnia azon ajánlattevőt, alvállalkozót és az alkalmasság igazolásában részt vevő gazdasági szereplőt akivel szemben a kizáró okok az eljárás során következnek be.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdése szerinti kizáró ok hatálya alá tartozik, továbbá ajánlatkérőnek ki kell zárnia azon ajánlattevőt, alvállalkozót és az alkalmasság igazolásában részt vevő gazdasági szereplőt akivel szemben a kizáró okok az eljárás során következnek be. Igazolási mód: Az ajánlattevőnek a kizáró okok fenn nem állását a 321/2015.(X.30.) Korm.rendelet (a továbbiakban: Kr.) 1. § (1)-(5) bek., 2.§ (1) és (4) bek., 3.§, 4.§ (1), (3) és (4) bek., 6-8. §-ai és 10. §-a, valamint a 12-16.§-ai szerint kell igazolnia, ennek során: — a Kr. 1. § (1) bek. alapján valamennyi ajánlattevőnek az ajánlatában ajánlatának benyújtásakor a Kr. II. Fejezetének megfelelően, az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik az előírt kizáró okok hatálya alá, — majd a Kbt. 69. § (4) bek. szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Kr. 8. §-a és 10. §-a szerint kell nyilatkozatokat, igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9)-(11), (13)-(14) bekezd.-ben foglaltakra. Az EEKD-t a Kr. 3.-7. §-ai szerint kitöltve, az EKR-ben kell csatolni az ajánlathoz. A Kbt. 67. § (4) bek. alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bek. szerinti kizáró okok hatálya alá eső alvállalkozót, függetlenül attól, hogy az ajánlatkérő az eljárásban nem írta elő a már ismert alvállalkozók megnevezését. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Kr.13. §]. A folyamatban lévő változásbejegyzési eljárásról nemleges tartalommal is nyilatkozni szükséges. — Ajánlatkérő felhívja a figyelmet a Kbt. 64. § szerinti öntisztázás lehetőségére. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: Sz/1.) Alkalmatlan az ajánlattevő, amennyiben (i) az ajánlatban megjelölt, építőipari kivitelezési tevékenységet végző és Magyarországon letelepedett gazdasági szereplő nem szerepel az Étv. 39. § (3) bekezdése szerinti nyilvántartásban, illetve (ii) az ajánlatban megjelölt, építőipari kivitelezési tevékenységet végző és nem Magyarországon letelepedett gazdasági szereplő nem szerepel a letelepedése szerinti ország nyilvántartásában, vagy ha nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Igazolás mód: SZ/1. A Kr. 1. § (1) bek. és 5. § (1) bek. alapján az ajánlattevőnek az ajánlatban csatolnia kell az egységes európai közbeszerzési dokumentumot, melynek elegendő a IV. részének „α” szakaszát kitölteni e tekintetben, figyelemmel arra, hogy a Kr. 2. § (5) bek. alapján az ajánlatkérő elfogadja az érintett gazdasági szereplő egyszerű nyilatkozatát is az SZ/1. számú alkalmassági követelmény előzetes igazolására. A Kbt. 69. § (4)-(7) bekezdése alapján felhívott Magyarországon letelepedett gazdasági szereplő esetén a nyilvántartásban szereplés tényét ajánlatkérő ellenőrzi; nem Magyarországon letelepedett gazdasági szereplő esetén a letelepedés szerinti ország nyilvántartásában való szereplésre vonatkozó igazolást, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó igazolást kell benyújtani.